Z A P I S N I K
36. sjednice Vijeća Gradske četvrti Podsljeme,
održane 29. travnja 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Anita Matković, Tihomir Milovac, Pero Semren, Damir Pavlek, Drago Boras, Ivan Laco, Snježana Punjek i Ana Večerin Novaković.

NE NAZOČNI ČLANOVI VIJEĆA: Reana Senjković-Svrčić i Luka Maloča – ispričali se
 
OSTALI NAZOČNI: Goran Rogić - GU za mjesnu samoupravu, promet, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno 9 članova Vijeća, što znači da Vijeće može pravovaljano odlučivati, te otvara 36. sjednicu Vijeća Gradske četvrti Podsljeme.
Prije otvaranja dnevnog reda, otvara raspravu o zapisniku 35. sjednice. Bez primjedbi, jednoglasno je usvojen Zapisnik 35. sjednice.


Na prijedlog predsjednika Vijeće jednoglasno utvrđuje slijedeći:


DNEVNI RED:

[bookmark: _Hlk167362137]1.  Prijedlog izvješća o izvršenju Plana komunalnih aktivnosti Gradske četvrti 
     Podsljeme u 2023.  – donošenje zaključka

2.  Inicijativa VMO Gračani za osnivanje Kulturnog centra Gračani u objektu MO 
     Gračani, Isce 15  – donošenje zaključka

3.  Određivanje mikrolokacije za postavu fiksne kamere za nadzor brzine 
     – donošenje zaključka

4.  Pitanja, prijedlozi i obavijesti



Ad 1. Prijedlog izvješća o izvršenju Plana komunalnih aktivnosti Gradske četvrti 
Podsljeme u 2023.  

Predsjednik Vijeća objašnjava kako smo od Gradskog ureda za mjesnu samoupravu, promet, civilnu zaštitu i sigurnost dobili Prijedlog Izvješća o izvršenju Plana komunalnih aktivnosti Gradske četvrti Podsljeme u 2023. Zbog slabe realizacije akcija, ponajviše od strane Zrinjevca, za prošlu godinu financijska realizacija Plana iznosi tek 49,66 %, s čime nikako ne možemo biti zadovoljni. 

Bez  rasprave, Vijeće jednoglasno usvaja Prijedlog Izvješća o izvršenju Plana komunalnih aktivnosti Gradske četvrti Podsljeme u 2023. Isti se nalazi u privitku ovog zapisnika.

Ad 2.  Inicijativa VMO Gračani za osnivanje Kulturnog centra Gračani u objektu MO 
Gračani, Isce 15  

Predsjednik Vijeća izvještava kako je VMO Gračani na zadnjoj svojoj sjednici donijelo zaključak o pokretanju inicijative za osnivanje Kulturnog centra Gračani, kako bi razne udruge imale veću mogućnost ispunjavanja svojih programa. Zaključak je svim članovima Vijeća dostavljen sa materijalima za sjednicu. 

Anita Matković ističe kako bi eventualno osnivanje kulturnog centra bila dobra ideja, ali samo na razini gradske četvrti, a ne na razini pojedinačnih mjesnih odbora. Smatra kako objekt MO Markuševec jedini zadovoljava uvjete potrebne za funkcioniranje kulturnog centra.

Tihomir Milovac ističe kako je osnovana nova gradska ustanova „Novi prostori kulture“, koja će se baviti programima za prostore koji nisu pokriveni kulturnim centrom, što je upravo primjer naših objekata na području Gradske četvrti Podsljeme. 6 pilot projekata pokrenuto je po raznim kvartovima Zagreba.
Smatra kako je ovo pitanje za druge razine Grada, a ne za Gradsku četvrt.

Nakon kraće rasprave, Vijeće podržava pokretanje inicijative, ali na nivou cijele Gradske četvrti Podsljeme te donosi sljedeći:


[bookmark: _Hlk157431383]Z A K LJ U Č A K
o pokretanju inicijative za osnivanje Kulturnog centra 
na razini Gradske četvrti Podsljeme

1. Vijeće Gradske četvrti Podsljeme zaprimilo je inicijativu Vijeća Mjesnog odbora Gračani 
    za osnivanjem Kulturnog centra Gračani.

2. Vijeće Gradske četvrti Podsljeme podržava inicijativu, ali ne na razini pojedinačnih 
    mjesnih odbora, nego na razini cijele Gradske četvrti.

3. Vijeće je mišljenja kako postoji potreba i interes za osnivanjem Kulturnog centra 
    Podsljeme.

4. Ovaj će Zaključak biti dostavljen Gradskom uredu za kulturu i civilno društvo.

 

Ad 3.  Određivanje mikrolokacije za postavu fiksne kamere za nadzor brzine 

Predsjednik Vijeća objašnjava kako smo od Gradskog ureda za mjesnu samoupravu, promet, civilnu zaštitu i sigurnost dobili naputak da predložimo mikrolokaciju za postavu fiksne kamere za nadzor brzine, za koju su nam sredstva osigurana u ovogodišnjem Financijskom planu.
Ističe kako već duže vrijeme MO Mlinovi traži postavu takve kamere na dionici ulice Mlinovi, prije ulaza u sami centar naselja.

Nakon kraće rasprave, utvrđeno je kako postoji adekvatnija dionica (Gračanska cesta od Mihaljevca prema gore), ali da bi struka trebala na terenu odrediti najbolje mjesto. Stoga Vijeće donosi sljedeći:

Z A K LJ U Č A K

o prijedlogu mikrolokacije za postavu fiksne kamere za nadzor brzine 
na području Gradske četvrti Podsljeme

1. Vijeće Gradske četvrti Podsljeme analiziralo je lokacije na području četvrti na kojima se 
    tokom prijašnjih godina zaprimilo najviše pritužbi na prevelike brzine vozača automobila.

2. Vijeće Gradske četvrti Podsljeme predlaže dvije dionice za postavu fiksne kamere za 
    nadzor brzine te traži da struka očevidom utvrdi koja lokacija je optimalna:
· Gračanska cesta – dionica od kbr. 7A - 93
· ulica Mlinovi – dionica od kbr. 49 - 75

3. Ovaj će Zaključak biti dostavljen Gradskom uredu za mjesnu samoupravu, promet, civilnu 
    zaštitu i sigurnost.


Ad 4.  Pitanja, prijedlozi i obavijesti

Anita Matković napominje kako je kontaktirala Milana Gudelja Velagu, koji je obećao doći u petak na lokaciju Črna voda, na dogovor oko početka radova na sanaciji odrona. 
Također ističe kako se u ulicama Draškovec i Bačunski krč privatne ograde postavljaju bez poštivanja odredbe odmaka od glavne ceste. 


Sjednica je završena u 8:00 sati.

Zapisnik vodio:
Goran Rogić

									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]


KLASA: 024-08/24-002/103
URBROJ: 251-13-11-2/002-24-2
[bookmark: _GoBack]Zagreb, 29. travnja 2024.
Privitak:

